## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

165. schôdza

Číslo: CRD-922/2023

765

**U z n e s e n i e**

**Ústavnoprávneho výboru Národnej rady Slovenskej republiky**

**z 8. júna 2023**

k vládnemu návrhu zákona, ktorým sa mení a dopĺňa **zákon č. 272/2015 Z. z. o registri právnických osôb, podnikateľov a orgánov verejnej moci** a o zmene a doplnení niektorých zákonov v znení neskorších predpisov a ktorým sa dopĺňa **zákon č. 483/2001 Z. z. o bankách** a o zmene a doplnení niektorých zákonov v znení neskorších predpisov (tlač 1552)

**Ústavnoprávny výbor Národnej rady Slovenskej republiky**

**A. s ú h l a s í**

s vládnym návrhom zákona, ktorým sa mení a dopĺňa zákon č. 272/2015 Z. z. o  registri právnických osôb, podnikateľov a orgánov verejnej moci a o zmene a doplnení niektorých zákonov v znení neskorších predpisov a ktorým sa dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov (tlač 1552);

**B. o d p o r ú č a**

Národnej rade Slovenskej republiky

vládny návrh zákona, ktorým sa mení a dopĺňa zákon č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov v znení neskorších predpisov a ktorým sa dopĺňa zákon č. 483/2001 Z. z. o bankách a  o zmene a doplnení niektorých zákonov v znení neskorších predpisov (tlač 1552) **schváliť** so  zmenami a doplnkami uvedenými v prílohe tohto uznesenia;

**C. p o v e r u j e**

predsedu výboru

predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre verejnú správu a regionálny rozvoj.

Milan Vetrák

predseda výboru

overovatelia výboru:

Lukáš Kyselica

Matúš Šutaj Eštok

## P r í l o h a

**k uzneseniu Ústavnoprávneho**

**výboru Národnej rady SR č. 765**

**z 8. júna 2023**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona, ktorým sa mení a dopĺňa zákon č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov v znení neskorších predpisov a ktorým sa dopĺňa zákon č. 483/2001 Z. z. o  bankách a o zmene a doplnení niektorých zákonov v znení neskorších predpisov (tlač 1552)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. V čl. I bode 9 sa v § 3 ods. 12 slová „podľa § 2 ods. 4“ nahrádzajú slovami „podľa § 2 ods. 3“.

Legislatívno-technická úprava, oprava vnútorného odkazu.

1. V čl. I bod 12 znie:

„12. V § 4 ods. 2 úvodnej vete sa za slovo „osobu“ vkladá čiarka a slová „ktorá je orgánom verejnej moci, alebo o organizačnú zložku“.“.

Legislatívno-technická úprava, upresnenie

ustanovenia.

1. V čl. I bode 22 (§ 7 ods. 1) sa označenie odkazu 6 nad slovom „republiky,“ nahrádza označením odkazu 5, označenie odkazu 6a nad slovom „správy,“ sa nahrádza označením odkazu 6, označenie odkazu 6b nad slovom „predpisu,“ sa nahrádza označením odkazu 6a, označenie odkazu 6c nad slovom „informácií,“ sa nahrádza označením odkazu 6b a označenie odkazu 6d nad slovom „služieb.“ sa nahrádza označením odkazu 6c.

V nadväznosti na to sa upraví úvodná veta k poznámkam pod čiarou a označenie poznámok pod čiarou.

Legislatívno-technická úprava za účelom kontinuity číslovania odkazov v súlade s bodom 18 Legislatívnotechnických pokynov.

1. V čl. I bode 40 (§ 10 ods. 1) sa označenie odkazu 11i nad slovom „predpisu“ nahrádza

označením odkazu 11c.

V nadväznosti na to sa upraví úvodná veta k poznámke pod čiarou a označenie poznámky pod čiarou.

Legislatívno-technická úprava za účelom kontinuity číslovania odkazov v súlade s bodom 18 Legislatívnotechnických pokynov.

1. V čl. I bode 44 § 11 odsek 5 znie:

„(5) Osobný údaj vedený v registri právnických osôb, ku ktorému z dôvodu jeho nesprávnosti dotknutá osoba uplatnila právo na obmedzenie spracúvania,12c) spracúva štatistický úrad podľa § 6 ods. 3 spolu s informáciou, že osobný údaj nezodpovedá skutočnosti.“.

Legislatívno-technická úpravu (vkladajú sa slová „dotknutá osoba“), ktorou sa súčasne gramaticky spresňuje navrhovaný právny text, aby bolo jednoznačne zrejmé, že uplatniť právo na obmedzenie spracúvania osobných údajov má dotknutá osoba.

1. V čl. I sa za bod 44 vkladá nový bod 45, ktorý znie“

„45. V § 12 ods. 3 sa slovo „svojej“ nahrádza slovom „svojom“.“.

Nasledujúce body sa primerane prečíslujú.

Legislatívno-technická úprava súvisiaca s úpravou navrhovanou v bode 48 (nahradenie slov), za účelom zachovania zmyslu definície v čl. I bode 3 písm. i).

1. V čl. I bode 48 sa za slová „v celom texte zákona“ vkladajú slová „okrem § 1a písm. i)“.

Legislatívno-technická úprava za účelom zachovania zmyslu ustanovenia.

1. V čl. III sa slová „bodu 18“ nahrádzajú slovami „bodu 19“, slová „bodu 34“ sa nahrádzajú slovami „bodu 35“ a slová „bodu 39“ sa nahrádzajú slovami „bodu 40“.

Legislatívno-technická úprava, oprava označenia ustanovení.